18/03/2021 | Administración LocalMunicipal
Neda
Acordo de concesión/denegación definitiva de subvencións solicitadas ao abeiro do Programa PEL-Reactiva

Polo presente faise público que a Xunta de Goberno Local, en sesión celebrada o día 15/03/2021, adoptou, entre outros, o seguinte acordo, identificándose neste anuncio ás persoas interesadas unicamente polo NIF: “1º.- Desestimar as alegacións presentadas polos interesados que seguidamente se relacionan, polas causas que igualmente se indican: A formulada por NIF XXXXXXXXX, por non ter presentado a documentación requirida no prazo fixado ao efecto. A formulada por NIF XXXXXXXXX, por non reunir os requisitos esixidos nas bases reguladoras destas axudas, ao non estar dado de alta no Réxime Especial de Traballadores Autónomos (RETA) ou en calquera outro por conta propia da Seguridade Social, ou como mutualista de colexio profesional, como esixe a base 4.2. A), das reguladoras destas axudas. A formulada por NIF XXXXXXXXX, por non reunir os requisitos esixidos nas bases reguladoras destas axudas, ao non ter o seu domicilio fiscal neste Concello de Neda, como esixe a base 4.2, das reguladoras destas axudas.2º.- Aprobar a concesión das seguintes subvencións por un importe total de 67.000.00 €, con cargo á aplicación orzamentaria 430 479 00: 3º.- Desestimar as solicitudes que, reunindo os requisitos fixados nas bases reguladoras, non poden concederse por terse alcanzado o importe máximo do crédito dispoñible fixado na convocatoria, que quedan ordenadas de maior a menor puntuación para o caso de que se produza a existencia de crédito como consecuencia da asignación ou da redistribución de fondos: 4º.- Denegar as seguintes solicitudes de subvención, polas causas que para cada unha se indican: 5º.- Publicar o acordo no BOP da Coruña, co que se entenderá notificado aos interesados, de conformidade co establecido no artigo 45.1. b. da Lei 39/2015, de 1 de outubro, do Administrativo Común das Administracións Públicas.6º.- Os beneficiarios das subvencións deberán presentar a documentación xustificativa referida expresamente aos conceptos de gasto que lle foron subvencionados, como data máxima, o 31 de marzo de 2021. O concello aboará o importe da subvención concedida logo da presentación dos xustificantes de gasto ou facturas electrónicas escaneadas, efectivamente pagadas dentro do período subvencionable, correspondentes aos gastos subvencionables determinados na base 7.ª das reguladoras destas axudas, ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que debe axustarse aos conceptos subvencionados ao amparo desta convocatoria. O pago da subvención realizarase mediante transferencia bancaria á conta bancaria indicada pola persoa beneficiaria da subvención. No caso de que o importe dos pagos xustificados sexa inferior ao concedido, a achega municipal reducirase ata o importe efectivamente xustificado.7º.- Informar aos interesados que contra este acordo, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo de Ferrol ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente.” Neda, 15 de marzo de 2021. O Alcalde, Asdo.: Ángel Alvariño Saavedra.